Trainkos

Trainkos (varem Kosovo Raudtee, albaania keeles Hekurudhat e Kosovës) on riiklik raudteekompanii, mis haldab Kosovo alade raudteid. Sealne rööpmelaius on Euroopa standartlaius.

Esimene raudtee Kosovo aladel valmis aastal 1873, mil türklased ehitasid Thessalonikist raudtee läbi Skopje Mitrovicësse. Esimese maailmasõja eel kasutas sealseid teid Serbia Raudtee, hiljem Jugoslaavia Raudtee. Uute teede rajamine jätkus piirkonnas aastani 1963.Sejdi Hoxha: Building of Kosovo Railways network, condition for Single South East European Railway Area Network

Aastal 1999 lõpetas NATO vägede sekkumine Jugoslaavia raudtee tegevuse Kosovo aladel. Nii moodustati sealsete raudteede haldamiseks ettevõte Kosovo Railways J.S.C UNMIK Railways. Kosovo põhjaosas taastas Serbia Raudtee hiljem osa teedest ja asus neid haldama.Sergio Viganò, Le ferrovie del Kosovo, Salò, editrice ETR, 2009. Lk. 22-23 Aastal 2011 eraldus Kosovo Raudteest infrastruktuuriga tegelev firma Infrakos, raudteefirma enese nimeks sai Trainkos.Osservatorio Italiano — Kosovo — Le Ferrovie divise in due compagnie: INFRAKOS e TRAINKOS

Trainkose hallata on 430 kilomeetrit raudteid, millest 333 kilomeetrit on avatud nii reisi- kui ka kaubaliikluseks, ülejäänud teed on üksnes kaubarongidele.Sergio Viganò, Le ferrovie del Kosovo, Salò, editrice ETR, 2009. Lk. 20

Algselt koosnes Kosovo raudteevõrgustik kahest peamisest liinist, mis kohtusid Fushë Kosovë raudteejaamas. Esimene neist on Kosovo esimene raudtee, mis ulatub Kraljevoni. Teine tee algab Nišist, läbib Pristina ja jaguneb kaheks teeks, mis viivad Prizrenisse ning Pejësse. Reisirongiliiklus toimub Pejëst Põhja-Makedooniani. Kaubarongiliikluseks kasutatakse ka veel mõningaid lõikusid, näiteks Fushë Kosovë raudteejaamast Obiliqini, ent ülejäänud teed ei ole praegusel ajal kasutusel.Sergio Viganò, Le ferrovie del Kosovo, Salò, editrice ETR, 2009. Lk. 24

Raudtee kasutab vedureid EMD G16, mis on pärand Jugoslaavia Raudteelt, ja Norrast imporditud vedureid NSB Di 3. Fushë Kosovë raudteejaamast Pejëni kasutatakse reisiliiklusel rööbasbusse Y1, raudteele kuuluvad ka varem kasutusel olnud rööbasbussid FS ALn 668.Theo Stolz: Kosovo Railways - Hekurudhat e Kosovës
Viited

Kategooria:Kosovo
Kategooria:Raudteed